b'\n_START_ARTICLE_\nCharlotte Hughes\n_START_PARAGRAPH_\nCharlotte Marion (Milburn) Hughes (1. elokuuta 1877 \xe2\x80\x93 17. maaliskuuta 1993) on Yhdistyneen kuningaskunnan kaikkien aikojen vanhin ihminen ja yksi maailman vanhimmista._NEWLINE_Hughes toimi aiemmin opettajana koulussa. H\xc3\xa4n meni naimisiin 63-vuotiaana, ja mies kuoli 103-vuotiaana vuonna 1980. Hughes sai my\xc3\xb6hempin\xc3\xa4 vuosinaan runsasta julkisuutta \xc3\xa4\xc3\xa4rimm\xc3\xa4isen ik\xc3\xa4ns\xc3\xa4 ansiosta. H\xc3\xa4n p\xc3\xa4\xc3\xa4si juomaan teet\xc3\xa4 p\xc3\xa4\xc3\xa4ministeri Margaret Thatcherin kanssa ja kuvasi t\xc3\xa4t\xc3\xa4 "henkil\xc3\xb6kohtaisesti eritt\xc3\xa4in mukavaksi naiseksi". T\xc3\xa4ytetty\xc3\xa4\xc3\xa4n 110 vuotta Hughes lensi New Yorkiin._NEWLINE_Hughesista tuli Yhdistyneen kuningaskunnan vanhin ihminen skotlantilaisen Kate Begbien kuoltua vuonna 1988. Hughes oli 115-vuotias, kun h\xc3\xa4n kuoli maaliskuussa 1993, eik\xc3\xa4 kansallista enn\xc3\xa4tyst\xc3\xa4 ole sen koommin rikottu.'